钦定古今图书集成/明伦汇编/宫闱典/第002卷 > 明
## 钦定古今图书集成/明伦汇编/宫闱典/第002卷 > 明

### 太祖洪武三年命镌戒谕后妃之词悬宫中皇后治宫中宫外事不得与后妃选择良家以礼聘娶勿受大臣送又命儒臣修女诫后妃不得与政

按《春明梦馀录》：“洪武三年，命工部造红牌，镌戒谕后
妃之词，悬之宫中，申严宫闱之禁。皇后之尊，只得治
宫中之事，宫门外事毫不得与后妃嫔嫱。宫中诸费，
皆尚宫奏之，发内宫监覆奏，方得赴部关领。若尚宫
不奏而辄发官监，内官监不奏而辄赴部擅领者，皆
论死。宫嫔已下，有疾医者不得入宫，惟问证取药而”
已。群臣命妇惟庆节朝见，中宫无事不许入宫。人主
亦无见命妇之礼。凡天子及亲王后妃宫人等，必须
选择良家子女，以礼聘娶，不拘处所，勿受大臣送进。
命儒臣修《女诫》，曰：“治天下者，修身为本，正家为先。正
家之道，始于谨夫妇。后妃虽母仪天下，然不可使与
政事。至于嫔嫱之属，不过备职事，侍巾栉。若宠之太
过。则骄恣犯分。上下失序。观历代宫阃。政由内出。鲜
有不为祸乱者也。夫内嬖惑人甚于鸩毒。惟贤明之
主能察之于未然。其他未有不为所惑者。卿等纂述
《女诫》及古贤之事可为法者。使后世子孙知所持守。”
洪武十二年置内职六尚局及宫正司。

按《春明梦馀录》：“宫官有六局一司，局曰尚宫、尚仪、尚
服、尚食、尚寝、尚功，司曰宫正。”

尚宫局。尚宫二人，正五品。掌导引中宫，总司记、司言、
司簿、司闱四司之官属。凡六尚事物出纳文籍，皆印
署之。司记二人，正六品。典记二人，正七品。掌记二人，
正八品。司记掌印宫内诸司簿书，出入目录，审而付
行。典记、掌记佐之。女史六人，掌执文书。司言二人，正
六品；典言二人，正七品。掌言二人，正八品。司言掌宣
传奉启之事。典言、掌言佐之。女史四人，掌执文书。司
簿二人，正六品。典簿二人，正七品。掌簿二人，正八品。
司簿，掌名籍廪赐之事。典簿、掌簿佐之。女史六人，掌
报文书。司闱六人，正六品。典闱六人，正七品。掌闱六
人，正八品。司闱掌宫闱管钥之事。典闱、掌闱佐之。女
史四人，执掌文书。

尚仪局。尚仪二人，正五品。掌礼乐起居，总司籍、司乐、
司宾、司赞四司之官属。司籍二人，正六品；典籍二人，
正七品；掌籍二人，正八品。司籍，掌经籍教授、笔帖几
案之事，典籍，掌籍佐之。女史十人，掌执文书。司乐二
人，正六品。典乐四人，正七品。掌乐四人，正八品。司乐
掌率乐人习乐，陈县、拊击进退之事，典乐，掌乐佐之。
女史二人，执掌文书。司宾二人，正六品。典宾二人，正
七品。掌宾二人，正八品。司宾掌朝见宴会赏赐之事。
典宾，掌宾佐之。女史二人，掌执文书。司赞二人，正六品。典赞二人，正七品。掌赞二人，正八品。司赞：掌朝见
宴会赞相之事。典赞，掌赞佐之。女史二人，掌执文书。
彤史二人，正六品。掌后妃群妾御于君所，书其日月。
尚服局：尚服二人，正五品。掌供内服用、采章之数，总
司宝、司衣、司饰、司仗四司之官属。尚宝二人，正六品；
典宝二人，正七品；掌宝二人，正八品。司宝、掌宝符契
图籍。典宝、掌宝佐之；女史四人，掌执文书。司衣二人，
正六品。典衣二人，正七品。掌衣二人，正八品。司衣，掌
衣服首饰，典衣、掌衣佐之；女史二人，掌执文书。司饰
二人，正六品。典饰四人，正七品。掌饰二人，正八品。司
饰掌膏沐、巾栉、器玩之事。典饰、《掌饰》佐之。女史二人，
掌执文书。司仗二人，正六品。典仗二人，正七品。掌仗
二人，正八品。司仗掌羽舆仗卫之事。典仗、掌仗佐之。
女史二人，掌执文书。

尚食局：尚食二人，正五品。掌供膳羞品齐之数，总司
膳、司酝、司药、司饎之官属，凡进食先尝之。司膳四人，
正六品。典膳四人，正七品。掌膳四人，正八品。司膳掌
割烹煎和之事。典膳掌膳佐之女。史四人，掌执文书。
司酝二人，正六品。典酝二人，正七品。掌酝二人，正八
品。司酝掌酒醴。饮之事。典酝，掌酝佐之；女史二人，
掌执文书。司药二人，正六品。典药二人，正七品。掌药
二人，正八品。司药掌医方药物之事。典药，掌药佐之。
女史四人，掌执文书。司饎二人，正六品。典饎二人，正
七品。掌饎二人，正八品。司饎掌给宫人廪饎薪炭之
事。典饎，掌饎佐之。女史四人，掌执文书。

尚寝局：尚寝二人，正五品。掌燕寝进御之次序。总司
设、司舆、司苑、司灯四司之官属。司设二人，正六品。典
设二人，正七品。掌设二人，正八品。司设，掌帷帐裀席、
洒扫张设之事。典设、掌设佐之。女史四人，掌执文书。
司舆二人，正六品。典舆二人，正七品。掌舆二人，正八
品。司舆：掌舆辇、伞扇、羽仪之事。典舆、掌舆佐之。女史
二人，掌执文书。司苑二人，正六品。典苑二人，正七品。
掌苑二人，正八品。司苑，掌苑囿种植蔬菜之事。典苑，
掌苑佐之。女史二人，掌执文书。司灯二人，正六品。典
灯二人，正七品。掌灯二人，正八品。司灯，掌灯烛膏火
之事。典灯，掌灯佐之。女史二人，掌执文书。

尚功局，尚功二人，正五品。掌女功之程课，总司制、司
珍、司彩、司计四司之官属。司制二人，正六品；典制二
人，正七品。掌制二人，正八品。司制掌衣服裁制缝线
之事，典制、掌制佐之；女史四人，掌执文书。司珍二人，
正六品。典珍二人，正七品。掌珍二人，正八品。司珍掌
金玉宝货之事，典珍、“掌珍”佐之；“女史六人，掌执文书。”
司彩二人，正六品。典彩二人，正七品。掌彩二人，正八
品。司彩掌彩缯、锦枲之事。典彩、掌彩佐之。“女史六人，
掌执文书。”司计二人，正六品。典计二人，正七品。掌计
二人，正八品。司计掌度支、衣服、饮食、薪炭之事。典计、
掌计佐之。“女史四人，掌执文书。”

宫正司：“宫正一人，正五品。掌纠察宫闱，责罚戒令之
事。司正二人，正六品。典正四人，正七品。”女史四人，掌
执文书。

洪武二十九年、敕授六尚局官

按《春明梦馀录》：“洪武二十九年，授六尚局官，敕曰：‘朕
观帝王为治，必自齐其家始，未有家不齐而能治国
平天下者。周之内宰以阴教六宫，九嫔以妇职之法
教九御，各有职司，非细故也。朕起布衣，陟尊位，而于
内治之道不敢忽焉。是以内设六尚，以职六宫，斯列
圣相继之道也。近年精选民间淑德入宫者数人，使
兼六尚事，人各克勤，事多周备。今特命某为某官，尔
尚克遵前规，慎守乃职，毋怠毋忽。其外有家者，女子
服劳既多，或五载六载归其父母，从其婚嫁人受命
年高者，许归以终天年，愿留者听。其宫闱，及见受职
者，家与禄视外品等。